
     European Masters 2024                                           16. – 23. júna 2024 Haugesund (NOR)
Pre rok 2024 si organizovanie European Masters vyslúžilo norské mesto Haugesund. Napriek veľkej vzdialenosti a komplikovanej dosažiteľnosti sa prihlásilo 7 pretekárov, ktorí budú reprezentovať Slovenskú Republiku. Prečo to píšem takto? V zozname pretekárov sa objavuje meno Moniky Glendinning, ktorá žije v Anglii a manželského páru Juraja a Anny Szigetiových, ktorí žijú a pracujú v Norsku. V obidvoch prípadoch sa rozhodli reprezentovať Slovenskú republiku. S Monikou sme sa už stretli na tohtoročných Majstrovstvách Slovenska kde vyhrala súťaž žien s najlepším výkonom a odniesla si z Hlohovca pohár zo súťaže žien.                                       Škoda, že sa do výberu nedostal Raymond Kopka, ktorý chcel štartovať v hmotnostnej kategórii 109 +, vekovej kategórii M50. Z nejakého dôvodu sa mu nepodarilo zaregistrovať sa a napriek snahe o dokladovanie registrácie u EM Commitee sa nám nepodarilo preukázať jeho registráciu.

Vzhľadom na veľký počet štartujúcich usporiadatelia museli pristúpiť k organizovaniu súťaže na dvoch pódiach (v tabuľke označené plató A alebo B) preto bude potrebné aby pretekári v mieste konania súťaže venovali náležitú pozornosť tejto skutočnosti.

Pripomínam ešte staré pravidlo, že pretekári musia štartovať v tej hmotnostnej kategórii do ktorej sa prihlásili. V prípade zmeny „dolu“ toto treba uplatniť na „Technickej porade“. Zmenu „hore“ stačí nahlásiť pri vážení.
Časový program EM 2018 – našich pretekárov
	Sk.č.
	dátum
	váženie
	AK
	Kategória
	plató
	Meno
	pretekárov

	9
	17.06
	09,45-10,45
	M55
	55 - 73
	B
	Lukáč
	8

	12
	18.06
	07,00-08,00
	M50
	55 - 81
	A
	Németh, Janíček
	12

	15
	19.06
	07,00-08,00
	W45
	45, 55, 59
	A
	Glendinning
	13

	16
	19.06
	10,00-11,00
	M45
	89
	B
	Hajdučík
	9

	17
	20.06
	07,00-08,00
	M45
	96, 102
	B
	Szigeti Juraj
	15

	19
	20.06
	12,15-13,15
	W40
	71
	B
	Szigeti Anna
	9

	
	
	
	
	
	
	
	


Všetkým pretekárom prajem veľa úspešných pokusov v súťaži a krásny zážitok z EM 2024,

ktoré sa budú konať v norskom Haugesunde.

